
Глава 1 Профил и обосновка на системата по качеството 

1.1 Увод 

Философията на този проект се основава на идеята, че съществуващите продукти и услуги могат да бъдат разширени или репозиционирани чрез маркетинга в туризма, за да обслужват интересите, свързани със здравето и уелнеса на местното население и на туристите, и тъй като през последните години здравния и уелнес туризъм придобива все по-голямо значение поради нарасналото богатство и вниманието, което гражданите отделят на своето физическо и психологическо състояние, целта на наръчника по качеството е да изследва до каква степен този проект е допринесъл за развитието на сектора  на здравния и уелнес туризъм в планинските райони. 
Наръчникът по качеството се прилага при всички дейности, процеси и операции на системата. Системата за качеството на операторите и услугите ще бъде напълно документирана и структурирана на 3 нива:

Ниво 1: Наръчник по  качеството 

В този документ ще се представи в детайли корпоративната политика за качеството  и структурата на проекта със съответните препратки и ще се разгледат всичките елементи на системата за качество. 

Ниво 2: Система за управление на качеството 

В тази част ще бъдат описани действителния процес, процедурите и контрола, които се прилагат спрямо всички дейности, които се отнасят до постигането на договорени услуги с осигурено качество. В нея ще се определят стандартите за качество, които следва да се използват, ще се обясни как ще бъдат удовлетворени изискванията за качество, ще бъдат дадени насоки за внедряването на системата за качеството и тя ще служи като стабилно определение на нашата система за качество. 

Ниво 3: Оценка 

В тази част ще бъде разгледан въпросът за определяне несъответствията в нашия Наръчник по качеството и ще бъдат предложени методи и начини за разрешаването им, както и за контрол и поддържане на системата за качество, за вътрешен одит и контрол на промяната.  

1.2 Обхват и цели на политиката
Определете целта и обхвата на системата за качество 

Целта на системата за качество е да се направи преглед и да се оцени успеха на проекта „Блестящи планини”, да се определят конкретни мениджърски инструменти за стратегическо планиране и управление на здравния и уелнес туризма в планинските територии. Друг аспект, който ще бъде разгледан в наръчника по качеството, е дали използваните оперативни инструменти са дали възможност за конкретното изпълнение на дейностите в областта на здравния и уелнес туризма и дали те са приложени в пилотните области, които са бивши партньори в международната мрежа от „дестинации с висококачествени услуги в областта на здравния и уелнес туризъм” в рамките на CADSES (централноевропейски, адриатически, дунавски и източноевро-пейски територии).

Обхватът на настоящия наръчник включва приложими елементи, сред които: 


• проектирането, изграждането и функционирането на жизнеспособен туристи-чески сектор в районите включени/участващи в проекта 


•  събирането, оценката и използването на данни за околната среда 

Данните за околната среда са много важни изходни параметри за вземане на решения, отнасящи се до защитата на обществеността и за създаването на нагласа за ориентиране към алтернативен туризъм. 

1.3 Включване на здравето и уелнеса в туризма 

Ако трябва да определим здравния и уелнес туризъм в контекста на проекта “Блестящи  планини”, би трябвало да поставим в центъра на вниманието такива дейности като усвояването на знания за полагане на грижи за себе си и на други практики, които подобряват  здравето и уелнеса, заниманията на открито, или характеристики, които променят начина на живот, които ще спомогнат за увеличаване на достъпа на даден човек до информация и знания за здравето и уелнеса  и ще му предостави възможност да се запознае с алтернативния туризъм, за който се счита, че повишава физическото, психологическото, емоционалното и духовното благополучие на хората.

Днешните програми за здравен и уелнес туризъм са отговор на бързо нарастващото потребителско търсене на туристически продукти, основани на преживяването, които включват подобряване на здравословното състояние; на просвета за водене на здравословен начин на живот;  на съвети относно храненето; на изцеление; на превантивната медицина и на холистични, невропатични, алтернативните, или алтернативно/неконвенционални медицински практики и терапии.  

Настоящите тенденции в областта на здравния и уелнес туризъм в западното общество са свързани с активно популяризиране на ценности, акцентиращи върху активния подход, при който отделните лица подобряват и поддържат личното си  благополучие чрез множество услуги и дейности. 

Темите, които резонират с екологичната и туристическа структура на проекта, включват дейности, които най-добре се изпълняват сред спокойна и автентична дива природа и в области, където има богата история и културно наследство, или там, където има възможност да се открие духовността на местните култури. 

Един добре планиран сектор на здравен и уелнес туризъм може да гарантира различни ползи на други сектори на икономиката и обществените услуги, каквито са здравеопазването, уелнеса и образованието. Така например, една странична  полза за обществото от здравните и уелнес програми и услуги е тази, че те могат да допринесат за поддържането и подобряването на материалната база на общественото здравеопазване и образованието  като осигуряват допълнителни източници на печалба, която спомага за покриване на разходите за дейността им или може да се  инвестира в осъвременяването им или в разнообразяването на видовете програми, които се предлагат.  

Някои по-конкретни цели, свързани с този проект са оказване на подкрепа за:


• Формулиране на определение на здравния и уелнес туризъм в контекста на проекта “Блестящи  планини”. 


• Разработка на продукти и услуги в сектора на здравния и уелнес туризъм в съответствие с тенденциите на пазара, и на капацитета на районите да обслужват подбрани ниши в рамките на тези тенденции. 


• Групиране на съществуващите и новите туристически продукти и услуги в общи пакети за здравен и уелнес туризъм.


• Споделяне на информация между отделни лица, стопански организации, правителства и неправителствени организации в секторите на туризма, на здравето и уелнеса, заедно с други потенциални заинтересовани страни и органи. 

По отношение на туризма всяка система за качество трябва да отчита:


• Физическите инвестиции (информационни центрове, места за настаняване на туристи, кетъринг, сгради и съоръжения); 


• Други инвестиции (разработка и предоставяне на туристически услуги, спортни и културни дейности и дейности през свободното време, наследство); 


• Поделени услуги за туристическата индустрия (включително промоционални дейности, работа в мрежа, конференции и търговски изложения); 


• Професионално обучение с туристическа насоченост;


• Разнообразяване на селскостопанските дейности и на дейностите, близки до селското стопанство, за да се осигурят множество възможности за генериране на алтернативни доходи; 


• Поощряване на туристическите дейности; 


• Обновяване и развитие на селата и защита и запазване на селското наследство; 


• Развитие и подобрение на инфраструктурата, свързана с развитието на селското стопанство. 

Настоящият наръчник съдържа достатъчно информация за функциите и дейностите по управление на качеството, които са необходими за поддържане и развитие на съществуващите процедури и за разработка на новаторски услуги за удовлетворяване на изискванията на потребителите /бенефициентите, като се акцентира върху: 


•  местните власти  (райони, общини, планински общности, паркове); 


•  регионални или местни агенции за развитие; 


•  фирми и частни оператори; 


•  туристи и туристически организации; 


•  здравни организации и пациенти;  спортни и екологични сдружения; 


•  изследователски центрове и изследователи, интересуващи се от управление на  развитието в селските райони. 

Глава 2 Подход при планиране на системата за качество 

2.1 Отраслови стандарти и етични кодекси 

Понастоящем дискусиите около стандартите, етичните кодекси, най-добрите практики и дейностите по определяне на критериите за сравнение (бенчмаркинг) в сектора на  здравния и уелнес туризъм са насочени главно към условията за предоставяне на услуги и към въпросите, свързани със съоръженията в хотелите, традиционните места за настаняване и спа-центровете. Въпреки това, тези дискусии предоставят важна информация относно общия (национален/интернационален) контекст, в който се разглеждат стандартите, етичните кодекси и най-добрите практики в този сектор. 

2.1.1 Най-добри практики  

 Най-добрите практики   в  сектора на здравния и уелнес туризъм, които включват осигуряване на качеството, могат да се категоризират както следва: 


• Нива на обслужване; 


• Нива на развитие на съоръженията; 


• Степени на формиране на пакети; 


• Степени на  развитие на пазара;


• Степени на доходност;  

В допълнение, прегледът на литературата за здравен и уелнес туризъм осветлява още няколко области на най-добри практики, които допълват тези, посочени по-горе. Те включват: 

Екологична осведоменост: Екологичните нагласи са отразени в ценностите и практиките, които обграждат физическото, емоционалното, психологическото и духовно благополучие.

Следователно, здравето на околната среда трябва да бъде приоритет. Тази най-добра практика може да се окаже особено важна като се има предвид, че повечето, ако не и всички здравни и уелнес продукти и услуги се предоставят или предстои да се предоставят сред дивата природа и в естествена среда. 

- Храненето трябва да бъде здравословно и питателно, и възможността за планиране на храненето трябва да бъде достъпна за гостите. 

- Ясно посочени възможности за спа процедури и доставка на услуги, т.е. посочете дали процедурите могат да бъде извършвани от мъж или жена-терапевт, и дайте възможност на клиентите да избират според своите предпочитания, когато това е възможно. 

- Ясно изразена политика по отношение на децата, тютюнопушенето, съоръженията и поведението като цяло. 

2.1.2 Определяне на критерии за сравнение (Бенчмаркинг)
Бенчмаркингът е един от новите модерни въпроси, заедно с множество инициативи, свързани с качеството. Чрез „проучване” на направеното от другите трудно ще разберете как действително са постигнали подобренията и тъй като подобрението е едно безкрайно пътуване, определянето на критерии за сравнение (бенчмаркингът) е едно от най-ефективните средства за идентифициране на подобренията, което може да е от важно значение за проекта и да предопредели неговия успех.

Най-важното е, че ако трябва да увековечим процеса на усъвършенстването, той трябва да бъде признат като успешен, а в такъв случай трябва да работим „в рамките на изкуството на възможното”. Това означава да използваме и разширяваме вътрешно присъщите способности и възможности на планинските области и да работим с хората, заобиколени от тяхната естествена природна среда. 

2.1.2.1 Как да определим подходящата дейност, която да подложим на сравнително изследване (бенчмаркинг)? 

Както при всички дейности за подобряване, по-добре е да започнем с позната проблемна област, която може да бъде определена, или с дейност, при която подобрението ще доведе до най-голяма полза. Трябва да използваме обратния подход – да търсим възможности като в най-широк контекст, напр. как тези планини могат да се превърнат в дестинации, предлагащи висококачествени здравни и уелнес услуги?

За да можем да съберем необходимата информация, трябва: 

1) Да разработим въпросници за количествени и качествени данни с цялата информация, която желаем да получим. 

Задължително е въпросите да се формулират по такъв начин, че да се добие максимална информация за целите на сравнението. Абсолютните стойности нямат информационна стойност, когато не са подкрепени с детайлни данни. Примери за полезни въпроси са: 


• Отворени въпроси (на които не се отговаря с „да” и „не”) – как, къде, кога, кой, какво; 


• Градирани отговори – много важно, важно, не е важно; 

2) Разгледайте въпросниците с екип от други хора и формулирайте резултатите.

2.2 Обосновка на системата за качество

Тъй като проектът борави със стандартен вид и обхват от услуги, удовлетворението на потребителя/бенефициента и качеството се постигат чрез действия в съответствие с документираната система за качество. Специфичните изисквания на потребителя-/бе-нефициента се определят и документират по време на процеса на преглед на договора, който позволява съобщаването и постигането на тези изисквания и осигурява удовлетворението на всички обявени потребности на потребителите. 

За да се разработи система за качество, е необходима основа, чрез която да се подкрепи това решение. За да определим елементите на тази основа, трябва да отговорим на три въпроса: 


• Спрямо какво ще се приложи системата за качество? 


• Кои изисквания ще изпълните? 


• Как ще управлявате документите, необходими за, или създадени от системата за качество / работа? 

Системата за качество ще осигури основата за планиране, изпълнение, документиране и оценка на ефективен план за качеството за събиране и оценка на екологични  данни за вземане на решения и за използване при проектирането, конструирането и осъществяването на дейностите в сферата на здравния и уелнес туризъм. 

Като определят тази система за качеството като основа на вътрешното си функциониране, мрежата от оператори и служби признават, че елементите на здравния и уелнес туризма са разнообразни и оказват влияние върху много клиенти, включително международни, държавни, правителствени и регионални и местни участници в процесите. Екипът на проектът „Блестящи планини” съзнава, че единният, последователен набор от критерии за управление на качеството е важен за осигуряване на ефективни, дълготрайни резултати както за държавните, регионалните и местните власти, така и за сектора.  

Тази система за качество акцентира предимно върху ефективността при удовлетворяването на изискванията, но също и върху ефикасността. Проектът има за цел успешната разработка на регионалните стратегии за здравен и уелнес туризъм като улеснява предаването на знания, свързани с изграждането на капацитет и институционалното укрепване както на нивото на избраните планински територии, така и на нивото на националните институции.  

Първата стъпка трябва да бъде - да се определи откъде постъпват изискванията. Системата за качество набляга главно върху ефективността при удовлетворяване на изискванията, но тя може да акцентира и върху ефикасността. 

За да се преодолеят всички опасения, свързани с разработката на проекта, трябва да се засилят всички дейности за разпространение и популяризиране на поуките, свързани с достиженията на проекта сред други бенефициенти и заинтересовани страни както вътре в страната, така и извън нея. Възможно е опасенията да са свързани с липсата на конкретен механизъм за трансфер и разпространение или на връзки, както и с факта, че проектът е ограничен от своята модалност и топографски граници. 

2.2.1 Елементи на качеството 

Системата за качеството съдържа изисквания за практическо осъществяване на управлението на качеството, включително на дейностите за осигуряване на  качеството (ОК) и контрол на качеството (КК) по отношение на всички дейности по събирането на данни и внедряването на технологични нововъведения в сектора на здравния и уелнес туризъм.  

Основната цел на системата за качеството е да се гарантира, че програмите и решенията за здравен и уелнес туризъм са подкрепени от данни за вида и качеството, необходимо и очаквано за тяхното предназначение и че решенията относно проектирането, изграждането и функционирането на сектора на здравния и уелнес туризъм са подкрепени от съответни стандарти и практики за осигуряване на качеството. 

Данните за здравния и уелнес туризъм са всички измервания или информация, които описват съответните процеси или условия, или изпълнението на действия в областта на  здравния и уелнес туризъм. Специално за този проект, данните за здравния и уелнес туризъм включват информация, получена от моделите, или събрана от други източници, като база данни или от литературата. 

Системите за качеството обхващат управлението и техническите дейности, необходими за планирането и оценката на ефективността на дейностите, свързани с качеството и  за внедряването и оценката на системата за качество от гледна точка на работата, която трябва да се изпълни като част от нейната мисия. 

Системата за качество се състои от документи за изискванията, които съдържат задължителни, минимални спецификации или  процедури за ползване от организациите /предприятията, които трябва да отговарят на общите европейски стандарти/, обикновено определени чрез позоваване на разпоредби, както и от ръководства, съдържащи незадължителни насоки, които да се прилагат от организациите при практическото управление на качеството или на дейностите по ОК или КК и които съдържат препоръки как да се действа в съответствие с най-добрите практики, определени от ЕС и как да се изпълняват спецификациите. 

Процесът на развитие и непрекъснато осъвременяване на наръчника дава възможност на всеки участник да разглежда и изяснява ролите и отговорностите, да работи за преодоляване на проблемните области, и да потвърждава успехите. Наличието на  точен наръчник по всяко време е важен елемент във всяка система за качество. Промените в политиката и процедурите по качеството се документират своевременно чрез промени в наръчника.  

2.2.2 Общи изисквания за съдържанието 

Политиката за осигуряване на качеството трябва да съдържа достатъчно подробни данни, за да се демонстрира, че:


• Са определени техническите цели и целите за качество в рамките на проекта; 


• Предвидените методи на измерване и събиране на данни са подходящи за постигане на целите на проекта; 


• Процедурите за оценка са достатъчни за потвърждаване на факта, че са получени данни от необходимия и очакван вид и качество; 


• Всякакви ограничения в използването на тези данни могат да бъдат идентифицирани и документирани.

За да бъде ефективен, наръчникът за качество трябва да определи нивото или степента на дейностите по ОК и КК, които са необходими за конкретните операции в областта на здравния и уелнес туризъм. Техническите изисквания на проекта за ОК и КК трябва да са съизмерими с: 


• Целта на събирането на данни за здравния и уелнес туризъм (напр. за предприемане на правоприлагащи действия, за изследователска и развойна дейност);


• Вида на работата, която трябва да се извърши (например: мониторинг, характеризиране на територията, доказване на концепция  на сравнително ниво); 


• Начина на използване на резултатите (напр. прилагане на разпоредби, одобрение на разрешителни). 

2.3 Критерии за оценка на качеството 

За да се определи доколко планът за изпитванията отговаря на критериите се използват евристични методи. За да попълним теста за оценка, трябва да проучим критериите, които се отнасят до: 


• Постигането на определените цели; 


• Ефективността на разходите;


• Полезността;


• Точността;


• Ефикасността;


• Ефективността;


• Яснотата;


• Пригодността за използване;


• Законосъобразността;


• Обосноваността;


• Изпълнимостта;


• Разпространението;


• Удовлетворение на участниците;


• Коригиращите действия.

Задължение на мрежата е да осигури подходящо определяне на последователността  и взаимодействието на процесите или дейностите на тази система за качеството, като се използват такива инструменти като карти на процеса, количествени планове, блок-схеми, оперативни процедури и т.н. 

Нещо повече, мрежата има задължението и да приложи необходимите техники и критерии, за да потвърди, че установените процеси/дейности и вградените в тях контролни механизми са ефективни. 

Много е важно е също така да се осигурят необходимите човешки и материални ресурси, както и необходимата информация за осигуряване на ефективно действие и контрол на процесите на системата за качеството. Като минимум, мрежата трябва да вземе предвид дадените по-долу входящи данни в годината на изпълнение на проекта: 


• Ефективност на производствените процеси, съответствие на продуктите, включително тенденциите в ефективността;


• Статус и ефективност на корективните и превантивни действия; 


• Последващи действия от предишни прегледи на ръководството; 


• Планирани промени, които могат да повлияят на системата за управление на качеството; 


• Оценка на възможности за внасяне на подобрения и препоръки за усъвърше-нстване;


• Наличност и ефективност на вътрешна и външна информация за консорциума, на всички нива; 


• Човешки ресурси, обучение и изисквания за окомплектоване на персонала; 


• Наличност на материални ресурси 


• Ефективност на планирането на качеството (система за качество, проекти-ране/разработка на продуктите и процесите)


• Изпълнение на целите за качеството на консорциума  


• Ефективност на дейностите за непрекъснато усъвършенстване на продуктите и процесите и на системата за управление на качеството в рамките на проекта; 


• Резултати от външните и вътрешните одити на системата за качеството; 


• Статистически резултати от оперативното изпълнение, базиращи се на анализа на събраните данни 

2.4 Съдържание на наръчника 

Наръчникът трябва да е съставен от стандартизирани компоненти, които могат да бъдат разпознати, които обхващат целия проект от планирането, през изпълнението до оценката. Елементите, които следват, са представени в определен ред и за удобство са разпределени в четири общи групи. Четирите групи елементи и тяхната цел са представени накратко по-долу и ще бъдат обяснени в следващите глави: 

1. Управление на проекта – Тези елементи обхващат основната област от управлението на проекта, включително историята на проекта, целите на проекта и ролята и отговорностите на участниците в него. Чрез тези елементи се документира, че проектът има определена цел и че участниците разбират целта и подхода, който трябва да се използва. 

2. Управление на данните и качество на информацията – Тези елементи обхващат всички аспекти на проектирането и внедряването на системите за измерване и гарантират, че се прилагат и правилно се документират подходящите методи за вземане на проби, за анализ, за обработка на данните и за  качествен контрол.

3. Резултати от оценките/прегледите и валидиране  - Тези елементи са ориентирани към дейностите по оценка на ефективността на изпълнението на проекта и свързаните с тях дейности за ОК и КК. Целта на оценката е да се гарантира, че политиката за качеството се прилага според предписанията. 

Глава 3 Управление на проекта 

3.1 Общи изисквания 

В рамките на проекта „Блестящи планини”е разработена система за управление на качеството, която отговаря на изискванията на сектора на здравния и уелнес туризъм и подкрепя политиката за качеството и целите на проекта. Системата очертава всички процеси, които са необходими за насочен подход към процеса, чрез който: 


• Ще се определят процесите на системата и тяхното приложение в рамките на проекта; 


• Ще се осигури развитието на последователните/интерактивните процеси в системата, за чието изпълнение е разпространена адекватна информация по време на жизнения цикъл на проекта; 


• Ще се опишат онези критерии и методи, които определят областите на отговорност, за да се осигури ефективно функциониране, контрол и непрекъснато подобрение на системата. 


• Ще се гарантира наличността на ресурси и информация, за подпомагане на функционирането и мониторинга на системата. 


• Ще се наблюдават, измерва и анализира системата за изпълнение на  действията, необходими за постигане на планираните резултати и непрекъснатото подобрение на тези процеси. 

Въвеждането на система за управление на качеството трябва да бъде стратегическо решение за даден проект. Проектирането и внедряването на системата за управление на качеството на проекта се влияе  от различните потребности, от конкретните цели, от предоставяните услуги, от прилаганите процеси и от размера и структурата на консорциума от партньори. 

Изискванията към системата за управление на качеството, определени в този стандарт, допълват изискванията към услугите. 

Този наръчник може да бъде използван от вътрешни и външни субекти, включително сертифициращи органи, за да се оцени способността на проекта да удовлетворява изискванията на потребителя, на регулаторните органи и неговите собствени изисквания. 

3.1.1 Цели на управлението 

Политиката по качеството е управленски инструмент, който трябва да е подходящо адаптиран и коригиран за нуждите и мисията на проекта. Тя трябва да е достатъчно всеобхватна, категорична и четивна, за да могат всички участващи страни да разберат приоритетите, установените политики и процедури за качеството, и съответната им роля в осигуряването на качеството.

Наръчникът трябва да бъде конструиран и написан по такъв начин, че след изпълнението, да може да се направи оценка на неговата ефективност. Това дава възможност на партньорите в мрежата да определят дали системата за качество се внедрява по начин, който гарантира успешни резултати в сектора на здравния и уелнес туризъм, или не. Той трябва да наблегне на процесите, използвани при планирането, изпълнението, документирането и оценката на целите, спрямо които се прилага. Нивото на детайлност трябва да се основава на подхода на здравия разум и постъпателността, при който се въвеждат изисквания за качеството, съизмерими със значението на извършваната работа, наличните ресурси и уникалните потребности на районите.

Наръчникът по качеството трябва да бъде съобразен с индивидуалните изисквания и да бъде променян при промяна на изискванията и потребностите. В настоящата глава се описват практиките на управление на качеството, които обикновено се считат за критични за ефективната система за качество. Всяка участваща организация оценява тези ключови елементи, за да види дали са приложими към нейната система за качеството. Когато отделен елемент не е уместен, се дава кратко обяснение защо това е така. В случай, че се реши, че някои допълнителните елементи на управлението на качеството биха били полезни или необходими за една адекватна система за качеството, тези елементи ще бъдат разработени и обсъдени. 

Ръководството прави необходимото, за да се гарантира, че измеримите цели по отношение на здравния и уелнес туризма, които са заложени в проекта, ще спомогнат за съсредоточаване на вниманието върху потребителя, което е ключа към успеха на доставяните от него услуги. 

3.1.2 Ангажираност на ръководството 

Мрежата се ангажира с въвеждането на системата за управление на качеството и  с непрекъснатото повишаване на своята ефективност за удовлетворение на заинтересованите страни, на органите, с които си сътрудници и на други страни, проявяващи интерес. 

Ангажираността на ръководството се демонстрира в политиката за качество, чрез която на организацията се съобщава колко важно е да се удовлетворяват изискванията на потребителите, както и тези, предвидени в законовите и подзаконови актове, да се определят целите относно качеството в подкрепа на политиката за качеството, да се гарантира постигането на целите, да се провеждат редовни прегледи на ръководството и да се осигуряват ресурси за постигането на тези цели. 

3.1.3 Процесен подход 

С този наръчник се насърчава възприемането на такъв подход към процеса на разработка и внедряване на системата за управление на качеството и на повишаване на нейната ефективност, че да се подобри удовлетвореността на целевата групата чрез постигането на определените изисквания. 

За да може даден проект да функционира ефективно, той трябва да определи и да управлява множеството свързани дейности. Дейност, при която се използват ресурси и която се управлява така, че ресурсите на входа да се трансформират в крайни продукти, може да се счита за процес. Често крайният продукт от един процес представлява ресурс на входа в следващия  процес. 

Прилагането на система от процеси в рамките на една организация, заедно с определянето и взаимодействията на тези процеси и тяхното управление, може да се нарече „процесен  подход”. 

Предимство на процесният подход е осигуряваният от него непрекъснат контрол на обвързаността между индивидуалните процеси в системата от процеси, както и на тяхното съчетание и взаимодействие. 

Когато се използва в рамките на системата за управление на качеството, такъв подход подчертава значението на: 


•  Разбирането и изпълнените на изискванията; 


• Необходимостта процесите да се разглеждат в контекста на добавената стойност; 


• Постигането на резултати по отношение на изпълнението и ефективността на процесите; 


• Непрекъснато усъвършенстване на процесите, основаващо се на обективни измервания. 

Моделът на система за управление на качеството, основан на процесите, илюстрира връзките между процесите. Тази илюстрация показва, че целевите групи играят важна роля при определяне на изискванията като параметър на входа на системата. За да се проследи удовлетвореността на целевите групи, е необходимо да се направи оценка на информацията, свързана с възприятията на целевите групи за това, дали проектът е удовлетворил изискванията на целевата група. 

3.1.4 Планиране на системата за управление на качеството 

Планирането на системата за управление на качеството се извършва с цел удовлетворяване на общите изисквания на системата за управление на качеството и на целите, свързани с качеството. Планирането на качеството обхваща целия набор от операции като се акцентира върху следното: 


• Определяне на процесите, необходими във връзка със системата за управление на качеството, и на тяхното приложение;


• Определяне на последователността и взаимодействието на тези процеси;


• Определяне на критериите и методите, необходими, за да се гарантира, че функционирането и контрола на тези процеси са ефективни;


• Осигуряване на наличност на ресурсите и на информация, необходима за подпомагане на функционирането; 


• Наблюдение и контрол, измерване и анализ на тези процеси; 


• Изпълнение на действия, необходими за постигане на планираните резултати и на непрекъснатото усъвършенстване. 

За да се запази целостта на системата се прави преглед на промените, които оказват влияние на системата за управление на качеството и се извършва планиране на качеството. Планирането на качеството става неразделна част от окачествяването на процесите и услугите. Дейността включва определяне и придобиване на всякакви контролни механизми, процеси и оборудване (включително оборудване за проверка на място и изпитване), инсталации, ресурси и умения, които биха били необходими за постигане на нужното качество. 

3.2  Докладване и план за работа

Има определен брой управленски и организационни документи, които трябва да бъдат разработени или разгледани, за да се гарантира ефективно приложение на работния план за системата за управление на качеството. Тези документи са изброени по-долу: 


• Документ за политиката на всеки член на мрежата по осигуряване на качеството, включително за значението на качеството за неговите услуги и мисия, и защо това е така; 


•   Общите цели на системата за качество; 


• Политиката за разпределение на ресурсите за системата за качество, включително персонала, външното финансиране и финансирането на пътуванията; 


• Организационна схема на мрежата, в която са определени всички нейни компоненти;  


• Кратко описание на техническите дейности, които се поддържат от системата за качеството и за които тя се отнася; т.е. конкретните дейности, които изискват големи механизми за управление на качеството; къде трябва да се упражнява надзор на делегираните, договорени или други външни програми, за да се гарантира качеството на данните; и къде трябва да се осъществява вътрешна координация на дейностите във връзка с качеството между оперативните единици на мрежата; 


• Изложение на ролята и отговорностите на ръководителите от най-ниско ниво, на техническия персонал и на всеки друг персонал и как тези роли и отговорности са включени в стандартите на изпълнението; 


• Изложение на прилаганата в мрежата процедура за разрешаване на споровете относно изискванията на системата за качество, процедурите за качество, оценките и корективните действия; 


• Изложение на средствата, чрез които ръководството ще осигури разбирането и внедряването на приложимите елементи на системата за качество във всички програми за здравен и уелнес туризъм. 

Този работен план, заедно с политиката за качеството се изготвя и разпространява по линия на мрежата по проекта. Заинтересованите страни имат задължението да осигурят внедряването и поддръжката на системата за управление на качеството по такъв начин, че тя да удовлетвори изискванията от настоящия наръчник.

3.3 Управлявайте и координирайте системата за качество 

Екипът, който отговаря за внедряването и управлението на системата за качеството трябва да работи в следните насоки: 


• Управление на ежедневното прилагане на системата за качеството; 


• Координиране  на подготовката и организацията на плановете за управление с всеки член и партньор;


• Планиране и ръководство на изпълнението на периодични технически оценки на текущи екологични дейности и на събирането на данни, за да се събере информация за това, че техническите цели и целите, свързани с качеството се удовлетворяват и че потребностите на потребителя/бенефициента се задоволяват. Такива оценки могат да включват: одити на техническата система, наблюдение, оценка на изпълнението и оценка на качеството на данните;  


• Определящи заключения и необходими корективни действия (ако има такива) основаващи се на констатациите от оценките. 

3.4 Процес на системно планиране

Процесът на планиране във връзка с Наръчника по качеството трябва да се основава на здравия разум, на постъпателния подход, за да се гарантира, че степента на подробност при планирането е съизмерима със значимостта и предназначението на извършваната трудова дейност и наличните ресурси. Сред елементите на подхода на системното планиране, който трябва да се документират, са: 


• Идентифициране и ангажиране на всички организации в мрежата и определяне на задълженията на висшите служители, на екипа по проекта, на заинтересованите страни, на научните експерти, и т.н. (например: всички клиенти/бенефициенти и доставчици); 


• Описание на общите и конкретните цели, на проблемите и въпросите, по които следва да се работи; 


• Определяне на графика, ресурсите (включително бюджета), междинните цели и всички приложими изисквания (напр. регулаторни изисквания, договорни изисквания); 


• Определяне на вида на необходимите данни и на начина на използване на тези данни за изпълнението на целите на проекта; 


• Определяне на количеството данни, които са необходими и уточняване на критериите за изпълнение при  измерване на качеството; 


• Описание на това как, кога и откъде ще бъдат получени данните (включително съществуващите данни) и определяне на всички ограничения за събирането на данни; 


• Конкретизиране на дейности във връзка с качеството, необходими за оценка на критериите за качествено изпълнение (напр. одити, технически оценки, оценка на изпълнението и т.н.); 


• Описание на начините за анализ и оценка (т.е. преглед, валидиране, верификации) на придобитите данни въз основа на тяхното предназначение и на критериите за качествено изпълнение;


• Определяне и цитиране на всички практики, които си заслужава да бъдат споделени с другите, за да се подобри качеството на дейността и на услугите;


• Независимо потвърждение на изпълнението и на ефективността на решенията; 


• Определяне на проблемите във връзка с качеството; 


• Планиране и координиране.  

Процесът на ситемно планиране трябва да гарантира, че всички организации и/или страни, които допринасят за качеството на програмата за здравен и уелнес туризъм или използват резултатите от нея, ще бъдат определени, и ще участват в този процес. Процесът на планиране трябва да осигури пряка връзка между бенефициента и доставчика, за да се гарантира, че всички участници ясно разбират потребностите и очакванията на целевата група и резултатите, които трябва да се постигнат от консорциума. Макар и не задължителен, този процес е препоръчителният подход за планиране на много дейности по събиране на данни.

Процесът на системно планиране трябва да включва:


• Описание на процеса на планиране на услугите, свързани със здравния и уелнес туризъм, включително определяне на лицата, които отговарят за него и на начините за документиране на общото планиране; 


• Описание на лицата, които използват „инструментите” на планирането и ролите и отговорностите на цялото ръководство и на служителите, ангажирани с планирането; 


• Описание или изложение на начините за оценка и окачествяване с цел употреба на данните, получени от източници извън мрежата, които не са използвали одобрен документ за планиране на качеството при събирането на данни; 


• Изложение на процеса на окачествяване на такива данни, включително приложението на всички използвани статистически методи. 
3.5 Проектиране и  изпълнение на дейностите 

Обикновено дейностите по проектирането се планират и изпълняват от специалисти и са обект на редовен преглед и проверка от страна на ръководството. 


• Входящите и изходящите параметри на планирането се документират, а при наличието на двусмислици, те се изясняват и документират. Всички елементи на документацията по проектирането, както и бележките се записват в проектно досие. 


• Един от значимите планирани резултати на проекта „Блестящи планини” е  създаването на мрежа  от планински територии и целта на системата за качеството е да се провери дали тези области са успели да превърнат здравния и уелнес туризъм в главния стълб на своето икономическо преориентиране. 

На този етап екипът по качеството описва как и от кого ще бъде извършена работата в организацията по отношение на: 

•  съответствието между планираната и извършената работа; 

• разработката на процедури за изпълнение на подходящите рутинни, стандартизирани, специални или критични операции, включително такива, които включват, но не се ограничават до:
· определяне на операциите, за които са необходими процедури; 
· изготвяне на процедури, включително форма, съдържание и приложимост; 
· преглед и одобрение на процедурите; 
• Използване на „инструменти” за качеството, като например стандартните оперативни процедури (СОП). 

Екипът по качеството описва и как се изпълняват подходящите мерки за контролиране на въвеждането, промяната и използването на планираните процедури. Чрез тези мерки се осигурява необходимото одобрение, определят се конкретните моменти и пунктовете за реализиране на промените, отстранява се остарялата документация от работните пространства и се прави проверка дали промените са извършени съгласно предписанията.

Глава 4 Управление на данните и качество на информацията
4.1 Изисквания за документиране

Звеното по качеството въвежда, прилага и поддържа документирана система за качеството като средство, което гарантира, че услугите отговарят на определени изисквания. Наръчникът по качеството представлява официална политика и следва да се използва като стандарт от много туристически обекти при развитието и управлението на системите за непрестанно усъвършенстване и контрол на качеството и надеждност на предлаганите услуги.
Операциите с данни за околната среда и туризма обхващат разнообразни и комплексни дейности, включително изготвяне на правила, спазване на наредби и извършване на изследвания. В резултат на това някои операции с данни могат да изискват само качествено обсъждане на експерименталния процес и неговите цели, докато при други може да се наложи обстойно документиране, с оглед да се направи задоволително описание на комплексната среда. Съдържанието и нивото на детайлизиране във всяка политика по качеството може да варира, в съответствие с характера на извършваната работа и планираната употреба на данните. Окончателното решение за съдържанието и нивото на детайлизиране се пада на мрежата от партньори, отговарящи за работата, която следва да се извърши в съответствие с одобрения наръчник по качеството.
4.2 Процес на осигуряване на качеството на информацията

4.2.1 Дефиниции

Процедурите съдържащи се понастоящем в проекта гарантират, че информацията и данните, предоставяни на обществото, са качествени, точни и подходящи, и че съответстват на вътрешните дефиниции за обективност, полезност и цялостност. Това са взаимосвързани понятия в контекста на предложените насоки. Като цяло, тези термини засягат следните три аспекта на информацията, която предстои да бъде разпространена:
· Дали информацията е от полза за  нейните бъдещите потребители;

· Дали разпространяваната информация се представя точно, ясно, пълно и непредубедено както под формата на представяне, така и като хара-ктеристика, която е вътрешно присъща на качествената информация; 

· Дали информацията е защитена срещу неразрешен  достъп или промяна.

„Полезност” се отнася до пригодността на информацията за нейните бъдещи потребители, включително обществото. При оценка на пригодността на информацията, която се разпространява за обществото, агенцията трябва да обмисли ползите от тази информация не само от своя гледна точка, но и от гледна точка на обществото. Затова, когато възпроизводимостта и прозрачността на информацията са от значение за оценката на полезността на информацията от гледна точка на обществото, агенцията следва да се погрижи да осигури разглеждането на възпроизводимостта и прозрачността, когато извършва преглед на информацията. 
„Обективност” включва два ясно отчетливи елемента – представяне и съдържание. „Обективност” означава дали разпространяваната информация се представя точно, ясно, пълно и непредубедено и в подходящия контекст. В допълнение, „обективност” означава да се набляга на осигуряването на точна, надеждна и непредубедена информация. В научен или статистически контекст трябва да се генерират оригинални или подкрепящи данни, които да водят до аналитични резултати при използване на сигурни статистически и изследователски методи.
„Цялостност” се отнася до сигурността на информацията – защита на информацията срещу неразрешен достъп или промяна, за да се гарантира, че не е изложена на риск от подправяне или фалшифициране.
4.2.2 Процедури за осигуряване на качество на разпространяваната информация

При изпълнение на функциите си, свързани с мисията и утвърждаване на мерките за измерване на резултатите от работата си, всеки партньор следва Плана за действия на проекта. При подготовката на писмени документи всеки партньор и оператор от мрежата също следва съответните наръчници. По-долу са посочени общите насоки на процедурата за осигуряване на качеството на информацията преди и след разпространението:
а. Периодичен преглед на информацията, подлежаща на разпространение сред обществото по всички автоматизирани информационни системи;
б. Анализ на данните и информацията, които следва да бъдат включени в материалите за разпространение сред обществото, с оглед осигуряване на точност, високо качество, обективност, полезност и цялостност преди предоставяне на информацията за публично разпространение;
в. Ако е уместно, проверка на данните и информацията чрез извършване на пробни пускания на данните преди разпространението, за да се гарантира редовно подаване и актуализиране на информацията (например, провеждане на прегледи на данните на тримесечие или полугодие, за да се осигури точност на пробните пускания и на направените отчети);
г. Координиране на корекциите, в случай на несъответствия в данните или информацията, със съответните служби и съгласуване по отношение на точност, качество, обективност, полезност и цялостност на информацията, преди предоставянето й за публично разпространение;
д. Спазване на политиката за информационна и компютърна сигурност на агенцията с оглед защита на информацията от неразрешено изменение, повреждане, фалшифици-ране, преднамерено или неволно унищожаване.
4.3 Управление на данни
Управлението на данни представлява разработване и изпълнение на архитектури, политики, практики и процедури за ефективно управление на потребностите във връзка с информацията през целия й жизнен цикъл. За да достигне пълния си обхват, в процедурата за управление на данни следва:
· Да се изложи подробно информацията и записите, които се включват в пакета за отчитане на данни, и да се посочи желания формат за отчитане. Документацията може да включва необработени (сурови) данни, дневници от работа на терен, разпечатки на документи и резултати от калибриране и проверки за контрол на качеството.

· Да се посочи нивото на детайлизиране на теренното пробо-вземане и/или на анализа в текстов формат, необходими за осигуряване на пълно описание на трудностите по време на изследването или анализа. Текстовият анализ е резюме на извършената аналитична работа с разяснителни бележки, което съдържа словесно описание на извършените дейности и на срещнатите трудности, което предоставя допълнителна информация на потребителите за тълкуване на получените данни.

· Да се посочат изискванията за окончателното групиране на записите и документите от проекта, включително мястото и продължителността на съхранението им.

· Да се опише схемата на управление на данни по проекта, проследявайки пътя на данните от тяхното генериране на терен до крайното им използване или съхранение.

· Да се опишат или да се направи препратка към стандартните процедури за водени на записи, да се документира системата за контрол и подхода, използван за съхранение и извличане на данни.

· Да се представи контролния механизъм за откриване и коригиране на грешки и за предотвратяване на загубата на данни по време на намаляването на данните (например, изчисления), отчитането на данните и въвеждането на данни във формуляри, отчети и бази данни.

· Да се дадат примери за всички формуляри и контролни списъци, които ще се използват.

· Да се определи и опише цялото оборудване за обработка на данни и процедурите за обработване, компилиране и анализи на данни, включително процедурите за боравене с данните, генерирани като част от проекта, а така също и данни от други източници.
4.3.1 Въпроси свързани с данните за местния туризъм

Бяха повдигнати редица въпроси във връзка със събирането на данни за местния туризъм:

· Данни следва да се събират само при наличие на ясна необходимост от нови данни (т.е. когато старите данни са недостатъчни). Прекалено честото събиране на данни води до точно копиране на онова, което вече е известно.

· Количествените данни, каквито обикновено се събират от анкети сред посетители и оператори, са полезни, но е необходимо да се инвестира и в събирането на качествени данни, с които може по-задълбочено да се изследва преживяването на посетителя или опита на оператора.
Тези въпроси съвпаднаха с някои общи съвети и информация за успешно събиране и управление на данни за туризма на местно ниво:
· Изхождайте от потребностите – събирането на данни трябва да бъде от пряка и непосредствена полза за сътрудниците, участващи в събирането им.

· Стремете се да добавяте стойност – данните трябва да добавят стойност (нещо ново и интересно) към тези, които вече съществуват. Често срещана причина за неуспех е, че операторите и други заинтересовани страни не съзнават, че данните, събрани на местно равнище са по-информативни от данните събирани другояче. Трябва обаче да се признава и стойността на ко-лективните данни, освен собствените данни, с които разполагат операторите. 

· Разчитайте на сътрудничество – сътрудничеството може да намали разходите и да увеличи достъпа до необходимия набор от умения. Сътрудничеството може да включва споразумения между региони или на местно равнище; между местни ръководители на туризма и отраслови сдружения; с училища, колежи по туризъм, университети, хотели, ресторанти и с държавните организации по туризъм.
4.3.2 Анализ на данните
Данните за системата за качество се събират, отчитат и анализират чрез прегледи на ръководството и друг вид прегледи, чрез системи за корективни и превантивни действия и чрез вътрешни одити. Анализът на данните осигурява информация относно  удовлетвореността на клиентите, съответствието с изискванията за предоставяне на услугите, характеристиките и тенденциите на процесите и дейностите, включително възможностите за превантивни действия.
Анализът на всички горепосочени елементи определя ефективността на системата за качеството и подчертава областите, към които трябва да се насочи вниманието, за да се постигне непрекъснато подобрение.
Тенденциите в качеството и оперативната ефективност трябва да се сравняват с напредъка по отношение на постигане на целите и да водят до действия за подкрепа на разработването на приоритети за бързи решения при възникване на потребности.
Определянето на свързаните с основните клиенти тенденции и прегледите за корелация на статуса, взимането на решения и по-дългосрочното планиране се постигат чрез информационна система за навременно предаване на информация за услугата, възникваща в процеса на употреба.
4.3.2.1 Статистически методи

Статистическите методи са много мощни инструменти, когато се използват правилно в процеса на осигуряване на качеството. Тези методи трябва да се избират внимателно, за да се гарантира, че ще подхождат на исканото приложение и ще доведат до обективни резултати.
Мотивацията за използване на такива статистически методи е желанието за подобряване на качеството и за удовлетворяване на потребностите на клиента. Системата за качеството дава отклонения в зависимост от компонентите, дизайна и оборудването. Статистическите методи могат да спомогнат за отстраняване или свеждане до минимум на тези отклонения.
Статистическите методи трябва да се използват винаги, когато е възможно или целесъобразно, за да се гарантира съгласуваност между продуктите и услугите.
Преди предоставяне на съответните услуги трябва да се осъществи изпитване и контрол и да се подобри базата от знания, което ще позволи усъвършенстване на услугата.

Инструментите, които следва да се използват или вземат под внимание са:
· Експериментален дизайн

· Анализ на отклоненията/регресионен анализ

· Анализ на риска

· Анализ на основните причини

· Проверка на статистическата извадка

· Хистограми – графично представяне на честотата на събитията

· Блок-схеми – диаграми с изображения на процесите или системите

Примери за възможните случаи, в които могат да се прилагат статистически техники:
· Входящи данни за проектиране  – определяне на изискванията и очакванията

· Контрол на проектирането – периодична оценка за осигуряване на приемливо извършване на услугите

· Управление на процеса – определяне на потенциалните възможности на машините или процесите

· Анализ на недостатъците – помага за разбиране на проблемите

· Анализ на данните – преглед и разбиране на крайните услуги и дейности

4.3.3 Контрол на записите по качеството
Системата за качеството трябва да определя, събира, поддържа, съхранява и отстранява записите за качеството, за да се демонстрира съответствието с установените изисквания и ефективната работа на системата за управление на качеството. Записите трябва да остават четливи, лесно да се идентифицират и получават за ползване. Записите за качеството включват:
· Прегледи на ръководството във връзка със системата за качеството;

· Записи за квалификацията и обученията на участниците;

· Дейности по проектиране, разработка и изпитване;

· Входящи данни за проектиране;

· Прегледи на проекти и произтичащи от тях действия;

· Резултати от проверката и валидирането, включително всякакви необходими действия;

· Промени по време на процеса на разработване;

· Документиране на системата за качеството;

· Заявки за изменение на документи;
· Записи за калибриране и поддръжка;
· Обратна връзка с целевата група;
· Правоспособност на туристическите единици;
· Файлове за историята на проектирането (данни за валидиране);
· Известия за изменения и изземване от пазара.

Поддържането на записи за качеството е от съществено значение не само за постигане на съответствие с разпоредбите, но и за оказване на помощ на ръководството при прегледа на ефективността на нашата система за качеството и при взимане на решения за това как да я усъвършенстваме. Поддържаните записи също така показват, че услугите са били предоставени в съответствие със спецификациите и стандартите.
Глава 5 Оценка, резултат от прегледа и валидиране
5.1 Резултати от проектирането и разработката

Резултатите от проектирането и разработката се представят във форма, която дава възможност за проверка чрез сравнение с входящите данни за проектирането и разработката, като те следва да бъдат одобрени преди пускането в употреба. Те следва да отговарят на изискванията за входящи данни за проектиране и разработка, да предоставят подходяща информация за производството и предоставянето на услугите, да съдържат или указват критерии за приемане на продукта и да определят характеристиките на продукта, които са важни за неговата безопасна и правилна употреба.
5.1.1 Резултати от проектирането на услугата

Резултатът от проектирането на услугата се изразява по начин, който да дава възможност за проверка (верификация) и потвърждаване (валидиране) при сравняване с изискванията за входящите данни. Това включва резултати за надеждност, специални характеристики и спецификации на услугите, когато е уместно - коригиране на грешки, определение на дейностите, включително на резултатите от прегледите на проектирането и, по целесъобразност, насоки за диагностициране.
5.1.2 Преглед на проектирането и разработката

Системните прегледи на проектирането и разработката се извършват в съответствие с планираните мерки за оценка на степента, в която резултатите от проектирането и разработката отговарят на изискванията, за установяване на проблемите и предлагане на необходими действия. Участниците следва да включат представители на звената, занимаващи се с етапите на проектиране и разработка, които са обект на преглед. Задължително се водят записи за резултатите от прегледите и за всички необходими действия.
5.1.3 Потвърждаване (валидиране) на проектирането и разработката

Валидирането на проектирането и разработката се извършва в съответствие с планираните мерки, за да се гарантира, че полученият в резултат на тях продукт или услуга отговарят на изискванията за конкретното приложение или предназначение, когато те са известни. При наличието на практическа възможност, валидирането трябва да се завърши преди предаването или осъществяването на услугите и дейностите. Водят се записи за резултатите от валидирането и всички необходими действия. Валидирането на проекта и разработката се извършва в съответствие с изискванията на целевата група/бенефициента, включително тези за графика за изпълнение на програмата.
5.1.4 Валидиране (потвърждаване) на процеси за предоставяне на услуги
В наръчника по качество се валидират и процесите за предоставяне на услуги, когато изходният резултат не може да бъде проверен чрез последващо наблюдение или измерване. Валидирането демонстрира способността на процесите да постигат планираните резултати. Наръчникът въвежда определени критерии за преглед и одобрение на процеса, за одобрение на планираните дейности и за правоспособност на участниците, за използване на определени методи и процедури, за изисквания за записи и повторно валидиране. Първоначалното валидиране на интегрираните мрежи се извършва чрез използване на данни за количествени и качествени изпитвания.
Чрез този процес се изпълняват следните задължения: 
· Указване на критериите, използвани за преглед и валидиране, т.е. приемане, отхвърляне или квалифициране на данните по обективен и последователен начин.

· Указване на методи за валидиране и проверка – чрез тези методи се описва процеса, който ще се използва за потвърждаване (валидиране) и проверка на данните, включително веригата от хранилища за данните през целия жизнен цикъл на проекта или задачата. Освен това те показват как трябва да се решават въпросите и кои са съответните органи на властта, отговарящи за тяхното решаване и описват как резултатите се предават на потребителите на данните.

· Съгласуване с изискванията на потребителя – това е описание, което показва как  резултатите от проекта или задачата се съгласуват с изискванията, поставени от потребителя, и как следва да се решават въпросите. Накрая, на този етап се проучва как ограниченията върху използването на данните се докладват на лицата взимащи решения. 
5.1.5 Контрол на промените в проектирането и разработката

Промените в проектирането и разработката се установяват и се водят записи. Промените следва да бъдат прегледани, проверени, ако е необходимо, потвърдени и одобрени преди изпълнението. Прегледът на промените в проектирането и разработката включва оценка на последиците от промените върху съставните дейности и услуги, които вече са били доставени. Трябва да се водят записи за резултатите от прегледа на промените и необходимите действия.
5.2. Преглед на ръководството

Най-малко веднъж годишно се извършват прегледи от страна на ръководствота на системата за качество, по отношение на нейната удачност и ефективност. По време на срещите на ръководството действията се разпределят и протоколират, за да се регистрира развитието на системата за управление.
Отговорностите на ръководството/надзорните органи включват:
· Осигуряване на подходящо обучение на всички участници и осведоменост за тяхната роля и отговорности в извършване на възложените им дейности във връзка с качеството, определени в системата за качеството и в приложимите процедури по качеството;

· Участие с действия, необходими за постигане на целите и стремеж за непрекъснато усъвършенстване;

· Гарантиране на достатъчни ресурси, които се заделят и поставят на разположение за извършване на периодични прегледи на системата за управление на качеството и на определените и необходими подобрения;

· Гарантиране на завършването на съответните дейности по качеството, попадащи в обхвата на техните отговорности, и взаимодействие на процесите, необходими за определяне на последователността при изпълнението на проекта.
Целите на прегледа на ръководството са:
· Да се установи дали системата за качеството постига очакваните резултати,  отговаря на изискванията на проекта и продължава да отговаря на стандартите, да удовлетворява потребностите и очакванията на потребителите, и да функционира в съответствие с утвърдените оперативни процедури. 

· Да се работи в съответствие с установените оперативни процедури.

· Да се разкриват нередностите или неизправностите в системата, да се установяват слабите страни и да се оценяват  евентуалните подобрения.

· Да се извършват прегледи на ефективността на предходни корективни действия и да се установява степента на пригодност и удачност на системата на управление за извършване на настоящите и бъдещите дейности.

· Да се извършват прегледи на незадоволителните елементи като се установяват причините и се препоръчват корективни действия, ако е необходимо.

· Да се извършват прегледи на констатациите от вътрешни/външни одити и да се установяват всички области на повтарящи се проблеми или потенциални подобрения.

· Да се извършват прегледи на отчетите за несъответстващи елементи и на информацията за тенденциите, за да се установят възможните подобрения.
Точността на тези елементи осигурява ясно определяне на ролите и разпределяне на отговорностите за всеки партньор, като се работи в проблемните области и се отбелязват успехите.
Процесът на преглед от страна на ръководството включва структура от редовно провеждани заседания. На някои от заседанията са акцентира върху краткосрочни въпроси, а на други се прави преглед на въпросите, свързани с резултатите от дейността и функционирането на цялостната система за управление на качеството, напредъка в постигане на целите и развитието на тенденциите.
5.3 Резултати от прегледа

Протоколите от заседанията дават сведения за цялата информация, включена в представения дневен ред, като също така посочват какви са потребностите от подобрение на процесите/системата за управление на качеството и на услугите, свързани с изискванията на бенефициентите. В допълнение се разглеждат и потребностите от ресурси, в случай на необходимост от действия за постигане на изискванията на системата за качеството, на целевата група и/или за да се отговори на нормативните изисквания. Резултатите от прегледа и тяхното последващо състояние се използват в последващите прегледи на ръководството като средство за непрекъсната оценка на системата.
Прегледите се извършват по-специално за да се провери дали резултатите на „изхода” съответстват на изискванията на „входа” на проектирането или ги превишават. Критериите за приемане се основават на тестовата разработка, характеристиките на услугата и плановете за квалификация. Тези планове при необходимост включват онези характеристики на проектирането, които са от най-съществено значение за безопасното и правилно функциониране на продукта/услугата. Прегледът на резултатите от проектирането трябва да предхожда разрешението за преминаване към процес на доставка на услугата. Този преглед удостоверява, че е налице информация за определяне на критериите за приемане на услугите и че цялата необходима за производството информация е на разположение.
Планират се и се провеждат вътрешни одити по качеството при използване на документираните процедури. Одитите се извършват от обучени оператори в области, в които те нямат преки задължения, поради което и одитите са безпристрастни и обективни.
При одитите се прави обективна оценка на ефективността на всички аспекти на системата за управление на качеството. Вътрешните одити се планират въз основа на състоянието и значението на съответните  дейности.
Органите по надзора/управлението на областта, в която се провежда одитът, отговарят за прегледа на всички данни, установени от одиторите, и предприемат съответни корективни действия.
Одиторите, извършващи вътрешни одити на качеството, правят преглед и проверка на стъпките, предприети за осигуряване на подходящи и ефективни корективни действия във връзка с констатациите. Констатациите, действията и приключването се документират.
Резултатите от оценката и заключенията от прегледите на ръководството включват следните елементи на „изхода”:

· Ефективност на корективните и/или превантивните действия.

· Удачност и ефективност на системата за управление на качеството.

· Повишаване на ефективността на системата за управление на качеството и на нейните процеси.

· Усъвършенстване на продукта с акцент върху изискванията на клиентите.

· Наличност на човешки и материални ресурси.

· Удачност на корпоративната политика по качеството.

· Честота на извършване на прегледите на ръководството

· Необходими корективни и/или превантивни действия във връзка с включените в прегледите елементи

Мрежата от партньори провежда периодични анкети и проучвания върху степента на  удовлетвореност на изискванията на целевите групи. Резултатите от анкетите и проучванията, които включват жалби от страна на бенефициентите и съответната обратна връзка, нарушаване на хода на дейността, ефективност на доставките, се подлагат на анализ и оценка, и при необходимост се предприемат корективни или превантивни действия. Необходимо е да се наблюдава и доколко ефективни са тези корективни или превантивни действия.
5.4 Наблюдение и измерване на услугите

На този етап се определят отговорностите за разработка на контролирани документи, които описват наблюдението и измерването на услугите. Съществени компоненти на  тази фаза са и тяхното одобрение за адекватност, промените и повторното одобрение, статусът на преразглеждане, форматът на документите, идентификацията и разпределението. 
Тук се включват документи и данни с външен произход като стандарти и чертежи на бенефициентите. Входящите стандарти и спецификации, включително промените, се преглеждат възможно най-скоро, след което се разпределят и се прилагат където е необходимо. Водят се записи за датите за внедряване в производството. 
При необходимост се вменява задължението за осигуряване на текущо преразглеждане на контролираните документи по отношение на четливост и достъпност там, където е нужно, за подмяна, унищожаване или анулиране на старите копия и за ясно обозначение на остарели документи, запазени поради някаква причина.
Резултатите се документират и включват инструкции за производствените процеси, проверка и поддръжка, както и цели за капацитет, надеждност, възможност за поддръжка и достъпност на производствения процес. Трябва да се гарантира, че процесите се изпълняват в съответствие с планове за контрол и други приложими процедури или документи, за да се осигури поддържане на капацитета и производителността на процесите, в съответствие с изискванията на клиента за одобрение на процесите.

Горният формуляр спомага да се установи дали:
· Документацията за проектирането на услуги или продукти съответства на документацията на бенефициентите;

· Проектите се планират, контролират, проверяват и потвърждават;

· Изискванията за проектите са документирани;

· По целесъобразност се извършват прегледи на проектите; 

· Промените в проектите се правят в съответствие с документираните процедури.

Квалифициран персонал, снабден с достатъчни ресурси, определя отговорностите за дейностите по проектирането и разработката. Същият този персонал планира и изпълнява дейностите. За всеки проект или услуга се изисква план. По целесъобразност, всеки план е насочен към:
· Организационните и технически интерфейси между групите, които предоставят входящите данни за процесите на проектиране и разработката,

· Необходимите входящи данни за проектирането и начинът, по който те се определят, документират и преглеждат за достатъчност;

· Търсените резултати от проектирането и начинът, по който се преглеждат и одобряват преди внедряването им;

· Необходимите прегледи на проектирането и произтичащите от тях записи за качеството;

· Подходите за извършване на необходимите проверки на проектирането и произтичащите от тях записи за качеството,

· Методът за извършване на преглед и одобрение на промените и модификациите в проекта преди внедряването му.
5.5 
Проследяване и отчитане на измеримите резултати от системата за качеството

Изключителните функции на наръчника по качеството включват:
· Проследяване на резултатите от прилагане на системата за качеството, които са най-важни за членовете на мрежата от партньори, и представяне на периодични отчети на координатора относно статуса на отчитането на дейностите и измеримите резултати.

· Планиране, насочване и извършване на оценки на ефективността на системата за качеството, които са приложими спрямо дейностите в областта на здравния и уелнес туризма и отчитане на резултатите;

· Координиране на всяко преглеждане на системата за качеството, съгласно потребностите и въз основа на констатациите от оценката.

· Предоставяне на техническа помощ във фазата на планиране на оценките на управлението.

· Планиране и направляване на периодичните технически оценки на текущите  дейности във връзка със здравния и уелнес туризъм с оглед предоставяне на информация на ръководството, с която да се обезпечи постигане на техническите цели и целите по качеството, и удовлетворяване на потребностите на бенефициента. Тези оценки могат да включват одити и наблюдение на техническите системи, оценка на ефективността и оценка на качеството на данните.

· Определяне на заключения и на необходими корективни действия (ако има такива),  въз основа на констатациите от оценките.

· Утвърждаване на критерии за приемливост на документацията за качеството в публикуваните отчети по проекта, т.е. определяне на онова, което се изисква за задоволително разглеждане на качеството на резултатите от проекта и на пригодността за използване на докладваната информация.

· Провеждане на обоснован технически преглед на всички отчети изготвени от мрежата на партньорите, като се използват количествените и качествените спецификации, получени от процеса на оценка, или други критерии, определени по линия на проекта.

· Разпространение на информацията за аспектите на управлението на качеството сред други публични и туристически групи или групи от научни работници чрез участие в технически срещи и симпозиуми и чрез доклади или статии в техническата литература, включително доклади в списания рецензирани от други равнопоставени лица или колеги, устни представяния и обсъждания на групи от специалисти (панелни дискусии).
5.6 Оценка и ответни действия

Ръководството отговаря за избора на оценители, за определяне на критериите за приемане, за одобрение на одитните процедури и контролните списъци, както и за определяне на целите преди започване на оценката. Оценителите трябва да имат технически познания, без реален или предполаган конфликт на интереси. Ако оценителите се избират измежду персонала на организациите, те не трябва да участват пряко или да носят отговорност за оценяваната работа, с изключение на случаите на самооценка.
Отговорностите на оценителите са да опишат как и от кого се планират, провеждат и оценяват оценките на проекта. Те описват процеса, чрез който ръководството избира определени инструменти за оценяване, както и очакваната честота на прилагането им спрямо конкретния проект.
Наличните инструменти за оценка включват одити, оценки на качеството на данните, прегледи на системата за управление, партньорски проверки и технически прегледи, оценки на изпълнението, прегледи на готовността, одити на техническите системи и наблюдения.
Тези инструменти се използват, за да се опише как се определя нивото на компетентност, опит и обучение, необходимо за осигуряване на капацитет на персонала, извършващ оценките. Персоналът извършващ оценките трябва да бъде квалифициран, да използва за база специфичните изисквания на проекта, за да направи възложената оценка.
Оценителите отговарят и за това да опишат как да се осигурят на персонала достатъчни правомощия, достъп до проекта и участниците, достъп до документите и записите, както и организационна свобода, за да може той:
· Да установява проблемите във връзка с качеството;

· Да определя и цитира достойните за внимание практики, които могат да се споделят с други с оглед усъвършенстване на качеството на техните дейности и продукти;

· Да дава препоръки за решаване на проблемите по качеството;

· Да потвърждава независимо внедряването и ефективността на решенията;

· Да определя броя, честотата и вида на дейностите по оценката, необходими за този проект.
Оценките включват, без да се свеждат единствено до наблюдение, преглед на системите на управление, преглед на готовността, одит на техническите системи, оценка на изпълнението, одит на качеството на данните и оценка на качеството на данните.
Това може да се постигне чрез:
· Списък и описание на оценките, които следва да се използват в проекта.

· Обсъждане на очакваната информация и на критериите за постигане на успех (например, общи цели, цели относно ефективността, спецификации на критериите за приемане, и др.) за всяка предложена оценка.

· Опис на приблизителен график на дейностите.

· Описание на начина за отчитане на резултатите от оценките и лицата, на които следва да се докладват те.

Глава 6 Превантивни действия
6.1. Отговорност и пълномощия
Системата за качество насърчава и насочва усилията за непрекъснато усъвършенстване, в т.ч. удовлетворяване на туристите, на качеството и надеждността на предоставяните услуги, процеси и дейности. На лицата, които отговарят за качеството на продуктите, процесите и системите, се предоставя специални пълномощия да:
· Определят последователността и взаимодействието на необходимите процеси за поддържане на системата за качество;

· Определят необходимите критерии и методи, за да осигурят ефективност както при протичане на процесите, така и на контрола върху тях;

· Измерват, наблюдават и анализират процесите, да предприемат необходимите действия за постигане на целите стимулиране на непрекъснато усъвършенстване;

· Инициират действия за недопускане на несъответствия;

· Инициират действия за идентифициране, документиране и преодоляване на проблемите;

· Инициират, препоръчват или предоставят решения;

· Проучват нови възможности и да проверяват изпълнението на решенията;

· Представляват и търсят начини за удовлетворяване на потребностите на бенефициентите при осъществяване на вътрешните функции.
Всеки, който участва в процеса на доставка на услуги или продукти, е отговорен за качеството, в т.ч. и за инициирането на действия за недопускане на несъответствия по отношение на качеството на продуктите, процесите и системата за качество; за идентифицирането и документирането на проблемите; и за инициирането, даването на препоръки или предоставянето на решения по определени канали. В случай, че е необходимо да се спре изпълнението, за да се коригира някакъв проблем, лицето, което отговаря за качеството, има пълномощията и задължението да предприеме такава стъпка и да информира мрежата за коригиращите действия.
Наличието на подходящ персонал осигурява съответствие с международните стандарти и ефективно спазване на изискванията на създадената система за управление на качеството, включително и поддържането на системата.
6.2 Вътрешен одит на качеството
Вътрешният одит на процесите, операциите и записите в областта на здравния и уелнес туризма е основен съставен елемент на системата за качество. За вътрешните одити на качеството се поставят приоритети, определят се графици, докладват се резултати, предприемат се последващи действия в съответствие с изискванията на политиката за качество. В нея се включват отговорностите и изискванията за планиране, провеждане, отчитане на резултатите и водене на одитни записи. Вътрешните одити определят дали системата за качество отговаря на изискванията на стандартите за качество както и на изискванията за високо качество, утвърдени по линия на проекта в сектора на здравния и уелнес туризма.
Вътрешните одити определят и дали наръчникът по качество се прилага и спазва ефективно. При планирането на одити се вземат под внимание състоянието и значението на процесите и областите, които ще се одитират, както и резултатите от предходни одити. При планирането на одити се определят критериите, обхвата, честотата на провежданите одити и методите, които се използват. Процесът на одитиране осигурява обективност и безпристрастност. 
Констатациите от одитите се въвеждат в системата, за да се осигури предприемането на действия в одитираната област от страна на ръководството за незабавно отстраняване на откритите несъответствия. Последващите действия обхващат проверката на предприетите действия. Като част от прегледа на резултатите от дейността на ръководството се прави преглед и на препоръките и резултатите от вътрешния одит на качеството.
Като допълнение към провежданите рутинни вътрешни одити се правят и одити на случаен принцип от одитор от всеки партньор в консорциума. Така се осигурява ефективна подкрепа при поддържането на системата за управление на качеството.
Провеждането на одити се направлява от годишния план за одитиране. В плана се взема под внимание състоянието и значението на областите, които ще се одитират, както и резултатите от предходни одити. 
Планът за одитиране обхваща системата за управление на качеството, процеса на производство и изпълнение, както и одитите на услуги и промените. Одитите включват проверка на предоставяните услуги на съответните етапи на производство и доставка, за да се провери спазването на всички посочени изисквания.
6.2.1. Записи от вътрешен одит
Одитите се насрочват въз основа на значимостта на дейността, която ще се одитира. Одитиращи дейности се възлагат на персонала, който не отговаря за областта или дейността, която ще се одитира.
За резултатите от одитите се изготвят записи и ако е необходимо се предприемат коригиращи действия. По целесъобразност се провеждат последващи одити, за да се гарантира, че е изпълнено коригиращо действие и то е ефективно. Записите от вътрешните одити се водят, за да се предоставя информация за резултатите от първичните и последващите одити. 
Вътрешните одити обхващат цялата система за качество и нейните процеси, включително всички промени на тези процеси, и се насрочват в съответствие с годишния план и график за одитиране. В зависимост от проявата на особени обстоятелства, като например несъответствия и особени потребности, одити могат да се извършват по-често или по-рядка по целесъобразност.
При спазване на установената процедура за предприемане на коригиращи действия се идентифицират несъответствията, определят се основните причини, прави се оценка и се набелязват коригиращите действия, предотвратява се повторната проява на несъответствия, изготвят се записи за коригиращите действия и резултатите от тях и се извършва преглед на ефективността на изпълнените коригиращи действия. Коригиращите действия съответстват на значимостта и въздействието на разглежданото несъответствие.

Необходимо е да се изготвят и поддържат записи на коригиращите действия и резултатите от тях.
6.3 Контрол върху несъответствието
Чрез проекта “Блестящи планини” следва да се управлява система за контрол върху несъответствието със затворена верига за откриване и преодоляване на пропуските и отклоненията. При откриване на несъответствие или пропуск по време на изпълнение, проверка, изпитване или по време на някаква друга дейност се изготвя запис в подходяща форма и се дават указания за: спиране или продължаване на извършваната дейност, запазване на дейността такава, каквато е, промяната й в съответствие с първоначалните изисквания, или се определят други подходящи предписания. Изготвя се списък на несъответствията като на всеки такъв случай се приписва уникален пореден номер.

Компонентите, при които липсва съответствие и които са предадени за преработка, се връщат като се използват установени практики и документи и впоследствие отново се подлагат на нормалната поредица от проверки и изпитвания.
6.3.1. Класификация
Несъответствията се делят на големи и малки. Определенията за големи и малки несъответствия са както следва:

Голямо несъответствие е несъответствието или пропускът, който оказва влияние върху:
· Одобрените изисквания за проектирането на услуги;

· Изпълнението, материалите и безопасността, определени в приложимите спецификации за изискванията към услугите;

· Одобрените изисквания и процедури на изпитване;

· Одобрените документи за контрол на интерфейса.

Малко несъответствие е несъответствието, което не оказва влияние върху никой от аспектите на определението за голямо несъответствие. Малкото несъответствие не води до последици по отношение на изискванията и не влияе върху пригодността за употреба и безопасността, или не е от съществено значение за критериите за изработка, приложими към резултатите. Проектът “Блестящи планини” използва резултатите от вътрешните одити, за да подобри ефективността на системата за качество. Това се постига чрез осъществяване на коригиращи действия, подобряване на документираните процедури или чрез комбинация от двете.

Проектът изисква вътрешните одити на качеството да се насрочват въз основа на състоянието и значимостта на дейността, която ще се одитира.
6.3.2. Несъответстващи услуги
Несъответстващите на изискванията услуги се отделят и идентифицират, за да не се допусне нежеланото им използване до разкриването на основната причина за появата им и да се направи оценка за вероятната степен на въздействие на несъответствието върху другите дейности, процеси или услуги. 

Когато се установи несъответствие на дадени процеси или услуги с приложимите процедури, спецификации, чертежи или договорни споразумения, може да се сформира група за преглед на процесите или услугите по инициатива на операторите, за да се направи оценка на проблема и да се дадат нужните разпореждания. Процесът на даване на разпореждания включва контрол върху преработката, уведомяване на клиента и отказ на клиента, когато това е целесъобразно.

Случаите на несъответстващи на изискванията услуги могат да бъдат разрешени по един или няколко от следните начини:

· Чрез предприемане на действия за премахване на забелязаното несъответствие;

· Чрез разрешаване за използване, пускане или приемане на такива услуги с отстъпка от членовете на мрежата, а когато е приложимо, и от бенефициентите;

· Чрез предприемане на действия за препятстване на ползването или приложението на такива услуги по първоначалното им предназначение.

Водят се записи за несъответствието и предприетите впоследствие действия, включително за получените отстъпки. Когато е направена корекция на несъответстваща услуга, тя се подлага на повторна проверка, за да се докаже съответствие с изискванията. Когато е установена несъответстваща услуга след като е започнала нейната доставка или употреба, отговорникът по проекта предприема действия, съответстващи на последиците или потенциалните последици от несъответствието.
6.4 Усъвършенстване
Целта на отговорника за Наръчника по качество е да проверява, анализира и взема окончателни решения относно исканията за коригиращи действия и предложенията за подобряване на качеството, да прави препоръки за превантивни действия и подобряване на качеството, да координира и изпълнява превантивни действия и проекти за подобряване на качеството, да наблюдава и контролира резултатите и да осигурява форум за всеки въпрос, свързан с качеството. Несъответствията и недостатъците се подлагат на анализ, определят се основните причини и по целесъобразност се предприемат или препоръчват необходимите действия. Приложимостта и ползата от подбраните предложения за подобряване на качеството също се подлагат на проверка и изпитване.
При планиране на подобренията се вземат предвид целите на политиката по качеството на мрежата. По време на прегледите на ръководството се проверява ефективността на непрекъснатото усъвършенстване и се идентифицират възможностите за усъвършенстване.
Коригиращите действия обхващат идентифицирането на основните причини за проявата на проблемите, определя се дали проблемът е единствен по рода си или има по-широки последици и се правят препоръки за процедурите, чрез които да се избегне повторна поява на проблемите.
В наръчника се описва по какъв начин участниците на всички нива се насърчават да определят и установяват комуникации между клиенти и доставчици, да разкриват възможностите за усъвършенстване на процесите, да идентифицират проблемите и да предлагат решения за тях.
Следователно, наръчникът по качество е планов документ от решаващо значение за всяка операция с данни в областта на здравния и уелнес туризма, тъй като документира начина, по който се извършва планирането, изпълнението, документирането и оценката на дейностите по време на жизнения цикъл на програмите, проектите или задачите в сектора на здравния и уелнес туризма.
Крайният успех на проекта зависи от това дали качеството на събраните и използвани в процеса на вземане на решения данни е адекватно и дали те са достатъчни. Това може да зависи в голяма степен от адекватността и ефективното приложение на наръчника. 
Планирането на качеството безусловно е съществен компонент на управлението на проекти, а политиката по качеството осигурява механизма за документиране на резултатите от процеса на планиране. Такова планиране трябва да включва “заинтересованите страни”, (т.е. ползвателите на данните, създателите на данните, вземащите решения и т.н.), за да се гарантира, че всички потребности са определени правилно още в самото начало и че планирането на качеството съответства на така определените конкретни потребности.
Усъвършенстване на качеството ще се постигне чрез откриване и предотвратяване на проблемите, свързани с качеството, превръщане на усъвършенстването на качеството в непрекъснат процес, поемане на организационна отговорност за дейностите по усъвършенстване на качеството и за програмата за коригиращи действия, която осигурява незабавно идентифициране и навременно коригиране на условията, които са неблагоприятни за качеството.
6.4.1. Непрекъснато усъвършенстване
Процесът на непрестанно усъвършенстване е методология, която се прилага за целия проект с цел да се подобри ефективността на системата за качество чрез използването на политиката по качеството, целите за качеството, резултатите от одитите, анализа на данните, коригиращите и превантивните действия и прегледа на ръководството. Извършва се преглед на констатациите съвместно с ръководството и се изпълняват подходящи проекти и/или действия, за да се осъществят необходимите подобрения.
Отговорността на операторите се състои в това да разпространяват принципите  на непрекъснато усъвършенстване във всички свои звена и да насърчават съответните си организации да поемат пълна отговорност за постигането на непрестанно усъвършенстване.
Непрекъснатото усъвършенстване не е единичен процес или елемент на системата за управление на качеството, а по-скоро начин на управление на системата. Системата за управление на качеството притежава всички необходими елементи за създаване на политика по качеството и определяне на цели за качеството, за упражняването на оперативен контрол за постигане на целите и за измерване на резултатите. Съгласно замисъла на основната методология и основния план, ако резултатите не постигат целите, грешката е в системата. Следователно, системата трябва да се усъвършенства, за да се повиши ефективността й при постигане на целите. Когато целите са постигнати, се поставят нови цели и системата за управление на качеството се усъвършенства, за да преодолее новите предизвикателства. 
Потребностите от непрекъснато усъвършенстване се определят чрез анализ на информацията за удовлетвореността на бенефициентите, на данните за съответствието на услугите и процесите, на резултатите от вътрешните одити, както и на други данни и информация, свързани с качеството на изпълнението. При прегледа на резултатите от дейността на ръководството се взема под внимание цялата релевантна информация и се определяг приоритетите при подобряването на системата за качество. Коригиращите действия и/или процесите на одитиране се използват за официално определяне, реагиране, проверка на приемливостта на действията и проследяване на исканията за коригиращи действия или на констатациите от вътрешните одити.
6.5. Превантивни действия
Превантивните действия се определят като действия, предприети на основата на наблюдението на състоянието на системата или в резултат на коригиращи действия, когато се счита за необходимо да се предприемат допълнителни действия, за да се ограничат еднакви или сходни явления при други процеси или дейности по изпълнението. Когато се предприема превантивно действие, то трябва да съответства на потенциалното въздействие на проблема. Подобно на процеса на прилагане на коригиращи действия, при използвания процес се идентифицират потенциалните несъответствия и причина или причините за тях, определя се и се осигурява изпълнението, документират се и извършва преглед на предприетите превантивни действия.
Чрез Наръчника по качество се създава система за управление на качеството, с която се гарантира съответствие на услугите на изискванията на бенефициентите, на приложимото законодателство и на международните стандарти, включително непрекъснато усъвършенстване, което ще повиши степента на удовлетвореност на бенефициентите.
Системата за управление на качеството съответства на изискванията на международните стандарти. С прилагането на системата за качество се цели да се допринесе значително и за подобряване на управлението на разходите и рисковете, за постигане на целите за качеството, за стимулиране на растежа на организацията и повишаване на удовлетвореността на заинтересованите страни. Системата за управление на качеството осигурява подробен преглед на процесите на здравния и уелнес туризма по време на изпълнение на проектите и при взаимодействие на различни отдалечени територии.
Настоящият наръчник по качество е документът на най-високо ниво на системата за управление на качеството в йерархията на проектните спецификации, съставени от декларация за политиката, процедурни спецификации (стандартни оперативни процедури), подробни спецификации, които, взети заедно, определят системата за управление на качеството на проекта “Блестящи планини”. Наръчникът по качество се преразглежда, преработва и одобрява най-малко веднъж годишно или при необходимост. Субектите, осъществяващи контрола върху качеството отговарят за създаването, поддържането и прилагането на наръчника по качеството.
Превантивните действия се извършват чрез одиторски подходи за коригиращ и превантивен контрол на качеството. Превантивните действия включват определянето на потенциалните несъответствия и техните причини чрез анализ на тенденциите и преглед на основните промени. При тях се използват такива източници на информация като например процесите и работните операции, които оказват влияние върху качеството на продуктите, резултатите от одитите, качеството на записите, отчетите за услугите и обратната информация от вътрешни и външни клиенти. 

Специално внимание се отделя на премахването на причините за действителни и потенциални несъответствия в степен, съответстваща на величината на проблемите и на свързаните с тях рискове. Промените в процедурите в резултат на превантивните действия се документират. Резултатите от предприетите действия се документират по същия начин, а ефективността на превантивните действия се наблюдава от органите за качествен контрол.
6.6 Процесът на разрешаване на спорове
Внедряването на системата за качество може да доведе до разногласия, възникнали по повод на резултатите от прегледа и приемането на плановете за управление на качеството, както и във връзка с оценката на резултатите от работата на ръководството. Поради тази причина е препоръчително създадената по проекта мрежа да се включи процес на разрешаване на спорове, който да се използва само когато страните не могат да постигнат споразумение за съвместно  разрешаване на разногласията помежду им на най-ниското възможно административно равнище. Процесът на разрешаване на спорове се прекратява в момента на постигане на решение и разрешаване на проблема.
За ситуациите, при които се води спор по технически въпроси, свързани с дейностите и процедурите по качеството, решението трябва да се търси на най-ниското възможно равнище на управление. Всички страни следва да направят всичко възможно за разрешаване на спора чрез обсъждане и преговори.
Препоръчително е в наръчника по качеството на проекта да се включи процедура за разрешаване на спорове при всеки член на мрежата. Въпреки че процесът, описан по-долу, може да се използва при техническите спорове, всеки член може да разработи процес, който удовлетворява неговите специфични потребности.
6.6.1. Решаване на проблеми
За определянето на основната причина за даден проблем или недостатък и за установяването на необходимото коригиращо действие се използва дисциплиниран метод за решаване на проблемите или друг подходящ метод в зависимост от случая. 
Освен това, в процеса на осъществяване на коригиращи действия се прилагат методи за избягване допускането на грешки, за да не се позволи повторна проява на проблема, като се определят несъответствията и основните причини за тях, оценяват се действията, които осигуряват недопускане на повторна проява на проблема, както и изпълнението, документирането и прегледа на предприетите действия.
6.6.2. Въздействие на коригиращите действия
Процесът на превантивни действия включва следните стъпки:
· Идентифициране на потенциалните несъответствия, недостатъци или проблеми;

· Определяне на основните причини;

· Определяне на необходимото превантивно действие;

· Извършване на действието;

· Последваща информация за състоянието и резултатите;

· Оценка на действието, за да не се допусне повторна проява на проблема и за осигуряване на изпълнението;

· Преглед на ефективността на превантивното действие;

· Актуализация на всички свързани с проблема документи по отношение на предприетото превантивно действие.

Извършва се анализ и оценка на статистическите данни и данните от периодичните прегледи на процедурите, за да се открият недостатъци и проблеми и да се предприемат необходимите превантивни действия. При планирането на качеството се определят всички регулаторни и законови изисквания, за да се използват като входящи данни при разработването на продуктите и при планирането на качеството, както и при изпълнението на другите функции, отнасящи се до проблема.
Коригиращите действия се предприемат за отстраняване на идентифицираните  несъответствия, и за предотвратяване на повторна поява на проблема в бъдеще. Съставя се план за действие като органите по осигуряването на качеството отговарят за наблюдението и документирането на осъществения напредък по плана за коригиращи или превантивни действия, за да се гарантира неговото изпълнение.
Процесът на коригиращи и превантивни действия е обобщено приложение на указанията за въвеждането в действие на процеса на коригиращи и превантивни действия от различни източници или точки на възникване на отклонения или несъответствия, за да се отстрани причината и да не се допусне повторна проява на проблема.
Органите по контрола на качеството одитират изпълнението на коригиращите действия. Ефективността на извършените коригиращи действия се проверява чрез одит на контрола на качеството или на резултата от следващата операция.

Глава 7 Марка за качествени продукти и услуги “Блестящи Планини”
7.1 Местната идентичност като търговска марка
Идентичността на регионите се основава на комбинация от икономически, културни, исторически и социални аспекти, които могат да бъдат изразени по много и различни начини – например чрез традициите, чрез представяне на символи или чрез характера на хората. Тези характеристики, които се различават от характеристиките на другите региони, могат да подпомогнат търсенето на колективна идентичност и могат да бъдат разпространени и използвани чрез създаването на търговска марка.
При създаването на търговска марка целта е да се свържат ценностите и идентичността на региона с определен образ (имидж), за да могат продуктите и услугите, които имат най-дълбоки корени в дадения регион, да се използват като двигател на икономическото развитие, а създаването на търговската марка да стане част от местната стратегия за цялостно развитие. Всички наблюдатели, клиенти и туристи ще получат информация за доброто качество на различните стоки, които се продават с това търговско название, и ще разглеждат марката за продукти и услуги като отражение на ценностите на територията, която тя представя.
Когато става въпрос за разработването на стратегия за създаване на марка за качествени продукти и услуги в сектора на здравния и уелнес туризма, участието на обществеността е от съществено значение, тъй като една от предпоставките за нейния успех е наличието на консенсус и взаимно сътрудничество. По този начин различните социални групи ще работят заедно за развитието на своите региони.
7.2 Създаване на марка за идентичност в сектора на здравния и уелнес туризма
За успешното създаване на марка за продукти и услуги в сектора на здравния и уелнес туризма има два основни фактора:
· Компаниите, предприятията и производителите, които желаят да използват марката, трябва да въведат процедури за усъвършенстване, които се превръщат в сертификат за качество. Сертификатът за качество може да се отнася за системата на управление на компанията или за конкретен продукт или услуга и да се присъжда в съответствие с международни стандарти. Марката за продукти и услуги в сектора на здравния и уелнес туризма се свързва главно с качеството. За клиента тя представлява гаранция за качеството на продукта или услугата, предоставяни в сектора на здравния и уелнес туризма. Сертификатът за качество улеснява достъпа на предприятията до международните пазари,  още повече, когато е подкрепен от търговска марка.
Има и други допълнителни условия, които оказват влияние върху качеството: съобразяване с околната среда и нейната защита, технологически иновации, диверсификация, единно управление на човешките ресурси и отлични постижения при поддържане на връзки с клиентите.
· Разработка на европейска или дори международна промоционална и маркетингова стратегия, чрез която клиентите ще бъдат осведомени за присъщите на региона ценности. Основната цел при създаването на марка за продукти и услуги в сектора на здравния и уелнес туризма е да се увеличи броят на клиентите, а за да се постигне това е необходимо успешно да се предаде посланието за ценността на различното, което продукта или услугата представят, което изрично се свързва с определен образ (имидж).
Ефективното управление на марката за качествени продукти и услуги в сектора на здравния и уелнес туризма, съпътствано от умела реклама, води до постепенно подобряване на репутацията на марката, което от своя страна ще повиши пазарните стандарти и ще увеличи популярността на марката за качествени продукти и услуги в международен мащаб, в резултат на което все повече предприятия и компании в региона ще пожелаят да използват тази марка.
7.3 Определение за марка за качествени продукти и услуги в сектора на здравния и уелнес туризма

Това е съвкупност от правила и стандарти, които под формата на етикет или емблема гарантират на клиентите, че продуктите или услугите с тази марка притежават определено качество. Тя обхваща продукти и услуги от един и същ или от различни географски райони, които отговарят на определени качествени и екологични изисквания, и които имат някои общи характеристики, различаващи ги от другите продукти и услуги на пазара.
За да може да се централизира управлението на марката за продукти и услуги в сектора на здравния и уелнес туризма трябва да е налице организация, която да държи правата за търговската марка и която да отговаря за даването на разрешение за използването й при условие, че продуктите и услугите отговарят на условията, които се съдържат в правилата за ползване. Правилата за ползване трябва да определят общите характеристики на подлежащите на сертифициране продукти и услуги, процедурата за верификация, страните, на които е дадено право да ползват търговската марка, механизмите ца контрол и наблюдение на използването на търговската марка, отговорността на страните, които използват търговската марка неправилно, както и евентуалните такси, платими от ползвателите. В рамките на проекта „Блестящи планини” организацията, която държи правата за търговската марка, е Мрежата.
7.4 Марката за качествени продукти и услуги в сектора на здравния и уелнес туризма като стратегия за местно развитие
Като повишават стойността на продуктите и услугите, които обхващат, марките за качествени продукти и услуги в сектора на здравния и уелнес туризма обобщават и структурират елементите, които представят местните общности и демонстрират всичко уникално на техните територии. Създава се образ (имидж), който представлява обща идентичност, а търговската марка се създава като инструмент за колективно развитие, като двигател на прогреса в региона.
· Производствен капацитет на регионите

· Местна идентичност. Уникални характеристики на регионите

· Институционална рамка
7.4.1. Производствен капацитет на регионите
Първо, трябва да попитаме дали регионите разполагат с достатъчно производствен капацитет, дали ще могат да посрещнат предвижданото нарастване на търсенето на техните продукти и услуги. Внимателно трябва да се обсъди броят на предприятията или организациите, които могат да проявят интерес към търговската марка, да им се направи оценка, за да се реши дали са достатъчно платежоспособни и какви инвестиции ще са необходими, за да се отговори на предизвикателството. Накратко, онова, което трябва да се направи е да се прецени дали разходите, които трябва да се направят, ще се компенсират от нарастването на печалбата в дългосрочен план.
Трябва да се направи избор между създаването на търговска марка, която обединява няколко различни производствени сектора, като за еталон се вземе друга поредица от характеристики, които са общи за всички продукти и услуги, и другата алтернатива – да се оформи секторна търговска марка. И в двата случая, независимо дали продуктите и услугите са от един или от няколко сектора, те трябва да са свързани с колективната идентичност на региона, който представят.
7.4.2 Местна идентичност. Уникални характеристики на регионите
Второ, важно е да се идентифицират позитивните ценности на регионите, собственото виждане на населението и характеристиките, които се считат за отличителни и лични. Това може да се подсили, ако в допълнение се направи сравнение с външното възприятие на населението, как другите гледат на него.
Тук е необходимо да се обърне внимание на няколко аспекта:
· Фактори, които допринасят за местната изключителност и уникалност като например емблематични природни ресурси; изключително привлекателни природни забележителности като реки, обработваема земя, и ....... Те могат да се използват и като икони (изображения) за символичното представяне на търговската марка.

· Източници на икономическо богатство, елементи, които оформят икономиката на региона и го отличават от останалите.
· Ендогенни ресурси (например даден вид материал, който се намира само в този регион, добри млечни продукти от региона или лековити топли извори в някое село), които се открояват благодарение на отличните им свойства и непреходна стойност.

· Производствени средства и занаяти (например, характерен хляб, който се пече в традиционна пещ, регионална кухня, характерни глинени съдове, които се изработват в региона, или дърворезба, типична за дадена област), които традиционно характеризират дадена територия, ноу-хау, умения, създадени от населението и предавани на идните поколения през годините. Обикновено те са свързани с изключително ценни ендогенни ресурси.
· Културната и символична столица (регион, които се рекламира като място с културна екстравагантност със силен празничен дух, град, в който се провеждат религиозни фестивали със специална символика, или град, в който се провежда популярен фестивал, за да се отбележи дадено историческо събитие), който е тясно свързан с историческото, художественото и етнографското наследство. Различните територии не могат да бъдат еднакви в културно отношение и отличителните черти на всеки регион могат да се използват, когато се създава търговска марка, и така да се превърнат в източник на благосъстояние. В културната столица изобилстват всички дейности, продукти, услуги и всичко, което се асоциира с дадена територия, а хармоничният начин на живот може да се рекламира като изключителна ценност, която е привлекателна за туристите и може да внушава имиджа на територията. Търговската марка може да подчертае тези ценности като насочи вниманието към тях и им осигури защита.
Оттук нататък възприемането на регионите трябва да се изрази визуално и словесно; заключението от собствената диагностика трябва да се представи като образ. За да може търговската марка да се превърне в самостоятелен актив, препоръчително е да се разсъждава от гледна точка на целевата аудитория, като посланието, което предаваме, се адаптира и към крайния потребител.
7.4.3 Институционалната рамка
Трето и последно, важно е да се вземе предвид институционалната рамка, която трябва да действа като двигател за налагането на търговската марка в подкрепа на местните общности. Марката за качествени продукти и услуги в сектора на здравния и уелнес туризма трябва да се създаде съвместно с органите на местното самоуправление и за да се наложи като такава е необходима тяхната подкрепа.
Както при всички интервенционни проекти, ориентирани към социално-икономическо развитие, силно се препоръчва да се създадат механизми за оценка на въздействието, за да се установят средно-срочните и дългосрочните резултати, които носят полза на местното население. Показатели (нарастване на продажбите, износ, работно натоварване, създаване на работни места, печалба от дейността, инвестиции и т.н.).
7.5 Стойността на марката за качествени продукти и услуги за предприятията
7.5.1 Качествени продукти и услуги
Качеството е комбинация от онези характеристики, които трябва да се откриват в продуктите или услугите, за да са полезни и да изпълняват функциите си. Например за един продукт се казва, че има по-високо качество от друг продукт, когато:
· За завършването и за външния му вид са положени повече грижи и това го е направило по-естетичен и с по-добър вид.

· Ако полезността и външният вид на продукта или услугата са еднакви, тогава цената става определящ фактор.

· Характеристиките са едни и същи, но единият има по-дълъг полезен живот от другия.
Накратко, когато една или няколко отличителни черти отличават продукта или услугата от тези, предлагани от конкуренцията, се счита, че те имат по-високо качество.
7.5.2 Стандартизация
Стандартизацията е просто да правиш всичко в съответствие с даден стандарт. По този начин всичко, което е направено добре, може да бъде направено точно по същия начин в бъдеще, като същевременно на клиентите се гарантира, че продуктът, който купуват, е идентичен с този, който са купили предишния път. И така, за целите на стандартизацията трябва внимателно да се разпишат процедурите и дейностите по проекта и тези на предприятията.

Международните стандарти за качество определят аспектите, които следва да се стандартизират, и дават основните насоки как да стане това. Мрежата и предприятието решават как да го направят и какви процедури да използват.
7.5.3 Аспекти на качеството, които следва да се измерват
Всяка производствена дейност или услуга имат много аспекти, които трябва да се вземат предвид, и всички те могат и трябва да подложат на непрекъснато усъвършенстване и обновяване. Но, както се случва винаги, и тук има степени и приоритети, които зависят от тяхното по-голямо или по-молко непосредствено въздействие върху клиентите и които са пряко свързани с разходите за тяхното прилагане.
Препоръчва се използването на следната формула:

	Очакван доход / Разход за прилагане = 1


Резултатът от това съотношение трябва винаги да е равен на или по-голям от 1, тъй като в противен случай прилагането на всяка мярка ще води до повече разходи отколкото печалба.
Първият и най-важен измерител на качеството е точното познаване на степента на удовлетвореност на клиентите от получените продукти или услуги. За да се получи тази информация, трябва да се създаде най-подходящият метод за установяване на нивото на удовлетвореност във всеки момент (анкети, въпросници, интервюта, следене на броя на жалбите и т.н.).
7.6. Осигуряване на пазар за висококачествените продукти и услуги на проекта или предприятието
Спечелването на доверието на хората и/или на пазара е една от най-тежките и трудни задачи в бизнеса. Необходимостта предприятията да внушават доверие, когато са напълно непознати на чужди пазари, е довела до създаването на международни стандарти за качество. Международните стандарти съответстват напълно на националните стандарти и при тях се прилагат единни критерии за установяването на основни и минимални изисквания, които гарантират, че фирмите вършат нещата рационално и методично като осигуряват приемстве-ност и непрекъснато усъвършенстват процедурите, производителността и рента-билността си и контролират всичките си процеси.
Международните стандарти ИСО (ISO) на Международната организация по стандартизация са създадени с тази цел. Тези стандарти вдъхват увереност на пазара, че стоките се произвеждат от сертифицирани компании по конкретен начин, който е всеобщо стандартизиран и признат от международните организации. Тази акредитация или сертификация на компании и предприятия гарантира на бъдещите им клиенти, че те ръководят бизнеса си и общата си дейност старателно и последователно.
7.7 Сертифициране на качеството

7.7.1 Одобряване и сертифициране
Одобряване: Отнася се за окончателното одобряване на продукт, процес или услуга и се дава от организация, която е законно упълномощена да извършва такова одобрение.
Сертифициране: Това е дейността, извършвана във всяка страна от акредитирани компании, които издават документи в потвърждение на това, че дадено лице, фирма, продукт или услуга отговарят на определени стандарти. За разлика от одобряването, сертифицирането е доброволно.
При стандартизацията винаги се акцентира върху продуктите с по-голямо въздействие върху здравето и безопасността на хората. Единственото условие за кандидатстване за сертифициране на продукт е той най-напред да бъде стандартизиран.
Ползи от сретифицирането на продукти:
· Обективното качество на продукта нараства с увеличаването на  изискванията за съответствие на стандартите, по-специално в резултат на строгия контрол върху маршрутите, следвани във всички процеси.

· Същевременно се търсят начини за подобряване на съотношението цена -качество. Това може дори да означава промяна на ценовите политики, което може да окаже непосредствено въздействие върху пазарите.

· Производството се оптимизира като се включва целия производствен процес с последващ ефект върху крайната производителност, в резултат на което нараства печалбата и намаляват загубите на предприятието.

· Улеснява се изборът на клиента в полза на продукта или услугата при еднакви количествени условия с конкурентни продукти/услуги.
7.7.2 Правила и изисквания за международно сертифициране
От средата на ХХ век насам се засилва глобализацията на икономиката. Непрекъснато нараства международната търговия с продукти както по обем, така и по скорост благодарение на развитието на технологиите през последните години (например Интернет). Въпреки това и днес продуктите и услугите  се натъкват на множество бариери, голяма част от които се дължат на различните стандарти за здравословност и безопасност, прилагани в различните страни. Затова е необходимо да се уеднаквят стандартите на наднационално равнище. Това е целта на международните и регионалните организации по станда-ртизация, които обединяват националните организации по стандартизация от различни страни. Основната дейност в това отношение се състои в това, участващите страни да постигнат споразумения по съдържанието на стандартите и да насърчават тяхното прилагане.

